stanford-oval/wikipedia huggingface dataset:
יוניקרדיט
היסטוריה

קבוצת יוניקרדיט הוקמה כמיזוג של כמה קבוצות בנקאיות איטלקיות בשנת 1998, שכללו את קבוצת יוניקרדיטו (קבוצת בנקים מטורינו, ורונה וטרוויזו) וקרדיטו איטליאנו (שכללה את הבנקים Rolo Banca, Banca Popolare di Rieti), . קרדיטו איטליאנו הנפיקה כ-38.46% מניות חדשות לבעלי יוניקרדיטו, והקבוצה המאוחדת קיבלה את השם "יוניקרדיטו איטליאנו" (UniCredito Italiano). בנקים נוספים: Banca dell'Umbria, Cassa di Risparmio di Carpi, Cassa di Risparmio di Trento and Rovereto (Caritro), Cassa di Risparmio di Trieste הצטרפו גם לקבוצה בשנים 1998–2000. חברת בת חדשה הוקמה גם בדצמבר 1999 אשר נקראה על שם Credito Italiano המקורי.
בשנת 1999, יוניקרדיטו איטליאנו, כפי שהייתה ידוע אז, החלה את התרחבותה במזרח אירופה עם רכישת בנק פ.ק.או. הפולני. ביוני 2002, יוניקרדיט החלה פרויקט למיזוג 7 בנקים מרשת הבנקים שלה באיטליה, ומיתוג מחדש שלהם תחת שם וזהות תאגידית אחידה.
בשנת 2005 התמזגה יוניקרדיט עם הקבוצה הגרמנית HypoVereinsbank (HVB), שהוקמה בשנת 1998 על ידי שילוב של שני בנקים מבוואריה: Bayerische Vereinsbank ו-Bayerische Hypotheken-und Wechsel-Bank. קבוצת HVB עצמה רכשה את בנק אוסטריה בשנת 2000. בנוסף, בנק אוסטריה היה בעל מניות בבנק ההשקעות מדיצ'י. בשנת 2009 בנק מדיצ'י הולאם לאחר שנחשף שהשקיע 3 מיליארד דולר אצל ברנרד מיידוף. סוניה קוהן, מייסדת הבנק ובעלת המניות העיקרית בו, והייתה מקורבת למיידוף. היא נחשדה בהעברת כספי לקוחות למיידוף תמורת שוחד.
בשנת 2007, רכש יוניקרדיט את הבנק האיטלקי קפיטליה תמורת 22 מיליארד אירו. באותה עת שווי השוק של הבנק הממוזג עלה על 100 מיליארד אירו, והוא היה השני בגודלו באירופה, אחרי קבוצת HSBC. לבנק הממוזג היו כ-9,200 סניפים ברחבי העולם, נכסים בהיקף של כ-960 מיליארד אירו, ו-40 מיליון לקוחות.
ביוני 2008, בעקבות המשבר הכלכלי העולמי, הודיע הבנק על פיטורי כ-9,000 עובדים.
באוגוסט 2012, דיווח עיתון ה"פייננשל טיימס", כי יוניקרדיט נחקר על ידי הרשויות האמריקניות בחשד כי ביצע עסקאות עם גורמים איראנים והפר את הסנקציות הכלכליות על המדינה.
פעילות בישראל

הבנק נכנס לפעילות בישראל עם רכישת השליטה בבנק פ.ק.או., הבנק הגדול בפולין, תמורת 1.09 מיליארד דולר. בעקבות הרכישה, עבר לשליטתו גם בנק פ.ק.או ישראל, שהיה לו סניף בתל אביב מאז 1933. בספטמבר 2003 רכש בנק הפועלים את פ.ק.או ישראל תמורת 30 מיליון שקל.
בינואר 2009, פתחה קבוצת "יוניקרדיט" נציגות בישראל, של בנק ההשקעות שלה בפולין. הנציגות מוקמה במגדל המוזיאון בתל אביב. הנציגות עוסקת בעיקר במימון השקעות של חברות ואנשי עסקים ישראלים במזרח אירופה.
הערות שוליים

↑  אליהו חסין, ‏קרדיטו איטליאנו יתמזג עם אוניקרדיטו; יהיה בנק מס' 1 במספר סניפים באיטליה, באתר גלובס, 22 באפריל 1998
↑  שירות בלומברג, ‏יוניקרדיטו ו-HVB במו"מ מיזוג לבנק מס' 1 במרכז ומזרח אירופה, באתר גלובס, 30 במאי 2005
↑  סי"ג ובלומברג, מינכן, ‏שני בנקים מבאוואריה מתמזגים לבנק מס' 2 בגרמניה בעיסקת 5 מיליארד ד', באתר גלובס, 22 ביולי 1997
↑  אליהו חסין ושירות בלומברג, ‏היפו-פריינסבנק רוכש את בנק אוסטריה; נכסי הבנק המאוחד: 607 מיליארד דולר, באתר גלובס, 23 ביולי 2000
↑  אשר שכטר, מיידוף הפיל בנק: ממשלת אוסטריה השתלטה על בנק מדיצ'י שנפגע בהונאה, באתר TheMarker‏, 9 בינואר 2009
שירות גלובס, ‏מיידוף הצליח להפיל גם בנק: מדיצ'י האוסטרי הולאם לאחר שנחשף לתרמית ב-3 מיליארד דולר, באתר גלובס, 4 בינואר 2009
↑  ניו יורק טיימס, מדוע סוניה קוהן נעלמה? אולי בגלל 2.1 מיליארד דולר של כספי אוליגרכים שהשקיעה אצל ברנרד מיידוף, באתר TheMarker‏, 7 בינואר 2009
↑  אורה קורן, נמרוד הלפרן, ליאור דטל, סוניה קוהן, בעלת בנק מדיצ'י, נחשדת בהעברת כספי לקוחות למיידוף תמורת שוחד, באתר TheMarker‏, 5 ביולי 2009
שירות רויטרס, ‏סוניה קוהן, מבעלי בנק מדיצ'י, חשודה שקיבלה ממיידוף שוחד כדי להפנות אליו כספי משקיעים, באתר גלובס, 5 ביולי 2009
↑  סוכנויות הידיעות, הנאמן של מיידוף תובע 19.6 מיליארד דולר ממנהלת ההשקעות האוסטרית סוניה קוהן, באתר TheMarker‏, 10 בדצמבר 2010
↑  שירות גלובס, ‏יוניקרדיט רוכש את קפיטליה ב-22 מיליארד אירו - ויהפוך לבנק השני בגודלו באירופה, באתר גלובס, 21 במאי 2007
↑  דורון פלק, ‏יוניקרדיט מתייעל: מתכנן לפטר כ-9,000 עובדים, באתר גלובס, 26 ביוני 2008
↑  משה גולן, ‏ה"פייננשל טיימס": יוניקרדיט נחקר בחשד לסחר עם איראן, באתר גלובס, 26 באוגוסט 2012
↑  הדס מגן, ‏פ.ק.או ישראל עבר לשליטת יוניקרדיטו איטליאנו ואליאנץ, באתר גלובס, 28 ביוני 1999
↑  אמיר טייג, נחתם ההסכם לרכישת בנק פ.ק.או תל אביב: הפועלים ירכוש את הבנק תמורת 30 מיליון שקל - מחצית מהונו העצמי, באתר TheMarker‏, 29 בספטמבר 2003
↑  שרון שפורר, בנקאי ההשקעות קורסים - אבל יוניקרדיט חונך משרדים בישראל, באתר הארץ, 23 בינואר 2009
↑  עירן פאר, ‏בנק השקעות חדש בישראל, באתר גלובס, 22 בינואר 2009
↑  ליאת רון, ‏פורטפוליו / ירוסלב דרילו, באתר גלובס, 26 במרץ 2009
| --- | --- |
בקרת זהויות :  NLI: 987007350010505171  BnF: cb167701060 (data)  CANTIC: a1193119x  GND: 10137614-5  ISNI: 0000 0001 1017 8265  LCCN: no2007030082  NKC: pna2008447605  SUDOC: 179872680  VIAF: 152818686   WorldCat (עם VIAF): 152818686
טיש בנוט

| --- | --- |

בנוט ב-2015
 לידה:  11 במרץ 1994 (בן 30) גנט, בלגיה
 גובה:  190 ס״מ 
 משקל:  72 ק"ג 
 תחום:  פנצ'ר
 התמחות:  כביש
 קבוצה נוכחית:  יומבו–ויסמה
 קבוצות עבר:  לוטו–סודאל (2015-2019)   קבוצת סאנווב (2020-2021)
 הישגי שיא:  סטראדה ביאנקה (2018) קורנה–בריסל–קורנה (2023)
 
טיש בנוט (מקדימה) ברונדה ון פלנדרן 2018
טיש בנוט (באנגלית: Tiesj Benoot; נולד ב-11 במרץ 1994) הוא רוכב אופני כביש בלגי בקבוצת יומבו–ויסמה. בנוט הוא מנצח סטראדה ביאנקה בשנת 2018 ומנצח  קורנה–בריסל–קורנה בשנת 2023.
קריירה

בנוט נולד ב-11 במרץ 1994 בגנט שבבלגיה. הוא התחיל להתחרות במרוצים מקצועיים בשנת 2011, בעיקר במרוצים עד גיל 25 או 23. הוא סיים רביעי באליפות העולם עד גיל 23 ב-2014, כשלמעשה סיים שלישי מתוך הפלוטון, לאחר שסוון אריק בייסטרום (אנ') ניצח מבריחת יחיד.
קריירה > לוטו סודאל (2015–2019)

הוא הצטרף ללוטו–סודאל הבלגית בשנת 2015, אחרי שב-2014 הצטרף לקבוצה בתור סטאז'ר. הוא הציג יכולת גבוהה כבר בעונתו הראשונה בקבוצה, מסיים 4 במרוץ החד-יומי "לה סאמין", 3 בקלאסיקת הנדזאמה (אנ'), 6 בדווארס דור פלנדרן, ו-5 ברונדה ון פלנדרן. הוא סיים שני בטור של בלגיה, 41 שניות אחרי גרג ואן אוורמאט. במרוץ הדופינה ליברה היוקרתי, סיים פעמיים בעשירייה הראשונה וסיים במקום ה-26 הכללי. הוא השתתף במשחקים האירופיים באותה שנה במרוץ הכביש, אך לא סיים את המרוץ. בנוט סיים תשיעי באליפות בלגיה (מרוץ כביש), ו-8 באנקו טור. לקראת סוף העונה, בנוט סיים שישי בגרנד פרי מונטריאול ורביעי בפריז–טור, 20 שניות אחרי מטאו טרנטין המנצח.
ב-2016, בנוט ניצח בקטגוריית הרוכב הצעיר המצטיין בוואלטה או אלגראב בפורטוגל. אך ההישג הבכיר שלו באותה עונה הגיע באומלופ הט ניוסבלד כשסיים שלישי, מקדימים אותו פטר סאגאן (שני) וגרג ואן אוורמאט (ראשון) בספרינט. לאחר המרוץ הזה סיים שמיני בסטראדה ביאנקה ו-7 ב-E3 הארלבקה.
בעונת 2017 סיים בנוט בעשירייה הראשונה בשלושה מרוצי חד יומיים בספרד, הוא ניצח שוב את קטגוריית הרוכב הצעיר המצטיין וסיים שמיני בוואלטה או אלגראב. בנוט סיים רביעי בקורן–בריסל–קורן, אחרי שהפסיד לפטר סאגאן (המנצח) ושני רוכבים נוספים בספרינט. הוא סיים בפעם השנייה ברציפות בסטראדה ביאנקה. בנוט סיים שביעי בדווארס דור פלנדרן ו-3 בחץ ברבנט, אחרי שסוני קולברלי ניצח בספרינט מתוך קבוצת המובילים שכללה שמונה רוכבים, בנוט ביניהם. הוא נבחר לראשונה לגרנד טור כאשר לוטו סודאל בחרה אותו לטור דה פראנס, וסיים 3 פעמים בעשירייה הראשונה בקטעים, כשהוא משמש בעיקר כפועל של אנדרה גרייפל. לאחר המרוץ, סיים תשיעי בקלאסיקה סן סבסטיאן.
ב-2018 השיג בנוט את הניצחון הגדול בקריירה שלו עד כה, כשניצח בסטראדה ביאנקה. לאחר שהתקיף מתוך קבוצת המובילים שכללה אותו, את רומן בארדה ואת ווט ואן ארט. לאחר המרוץ המשיך בנוט במומנטום הטוב, מסיים רביעי בטירנו - אדריאטיקו ומנצח את קטגוריית הרוכב הצעיר במרוץ. בנוט המשיך להיראות טוב בקלאסיקות בבלגיה אך לא הצליח לנצח אף אחת מהם, כאשר סיים חמישי בE3 בינקבנק קלאסיק, שביעי בדווארס דור פלנדרן, 8 ברונדה ון פלנדרן ושלישי בחץ ברבנט. הוא התחרה לראשונה בוואלטה אספנייה באותה שנה, ההישג הבכיר שלו במרוץ היה המקום ה-6 בקטע ה-11. לאחר מכן סיים חמישי בטור דה יורומטרופל ושישי בפריז–טור.
את 2019 פתח בנוט עם מקום עשירי בוואלטה סן חואן בארגנטינה. הוא לא הצליח לשחזר את הניצחון שלו בסטראדה ביאנקה מהעונה הקודמת וסיים רק חמישי. בנוסף לכך, סיים חמישי גם בדווארס דור פלנדרן ותשיעי ברונדה ון פלנדרן, כשהוא נכנס לעשירייה הראשונה במרוץ זה בפעם השלישית בחמש השנים הראשונות. הוא השתתף בפעם השנייה בטור דה פראנס, ואף סיים שני בקטע ה-9, כשהוא מפסיד לדריל אימפי הדרום אפריקאי בספרינט. הוא ניצח את הקטע הראשון בטור של דנמרק, אך סיים במקום ה-12 הכללי. בנוט סיים שני בקלאסיקת ברטאן ותשיעי כללי. בטור של בריטניה. לאחר מכן עבר בנוט להתחרות באיטליה, אך לא הצליח לנצח כשסיים שישי במרוץ "טרה ואלי וארסינה" ורביעי במילאנו–טורינו.
קריירה > סאנווב (2019 - 2021)

בתום עונת 2019 חתם בנוט על חוזה לשנתיים בקבוצת סאנווב ההולנדית. בנוט התחרה בפריז - ניס וניצח את הקטע ה-6 במרוץ, תוך כדי שהוא בורח לשאר יריביו לדירוג הכללי, בעקבות כך עלה בנוט למקום השני הכללי במרוץ, 36 שניות אחרי מקסימיליאן שכמן המוביל. בקטע ה-7, בנוט סיים שני, 46 שניות אחרי נאירו קינטנה המנצח, בנוט הצליח להרוויח בקטע הזה עוד 12 שניות על שכמן שסיים שישי אך נשאר במקום השני הכללי בתום המרוץ, כ-18 שניות פער משכמן.
הערות שוליים

↑  Team Sunweb 2021, procyclingstats.com
יוניסטרים

| --- | --- |

מרכז יזמות יוניסטרים בעפולה
 מדינה:  ישראל 
 מטה הארגון:  ראש העין 
 תקופת הפעילות:  2001–הווה (כ־23 שנים) 
 unistream.co.il
 
עמותת יוניסטרים (Unistream) היא עמותה ישראלית שמטרתה להגביר את המוביליות החברתית והכלכלית בישראל באמצעות הכשרת בני נוער וצעירים, שאינם חשופים להזדמנויות, לפרוץ את תקרת הזכוכית, ליזמות עסקית וחברתית כאמצעי למימוש יכולותיהם, ובכך לשנות את מסלול חייהם ואת פני מדינת ישראל. מנכ"לית העמותה היא יפעת בכור.
רקע להקמת העמותה > רקע ונקודת הזינוק

העמותה הוקמה בשנת 2001 על ידי היזם ואיש העסקים רוני צארום, יזם ואיש עסקים, אשר גדל בעיר רמלה וזיהה כי באפשרותו לסייע בצמצום פערים על ידי יסוד והובלה של עמותה, אשר תאפשר לבני נוער המגיעים מפריפריה כלכלית וחברתית להכיר, להיחשף ולהתנסות בתהליכים יזמיים עסקיים ובכך לקחת חלק בעשייה עסקית ולהשתלב בקהילה העסקית בישראל.
רקע להקמת העמותה > חזון העמותה

שינוי חברתי בישראל באמצעות הכשרת בני נוער וצעירים מהפריפריה למנהיגות ויזמות עסקית וחברתית, הקניית ידע, ניסיון יזמי מעשי, ארגז כלים מגוון הכולל כישורים רכים, כישורי המאה ה-21, כישורים טכנולוגיים וכישורים ניהוליים.
העיקרון המנחה הוא שכאשר מציידים בני הנוער בכלים יזמיים ועסקיים ומקנים להם מיומנויות שיוכלו לפתח ולמנף, ניתן לסלול את דרכם מהשוליים אל מרכז החברה כאזרחים תורמים ומשגשגים, ובמקביל ליצור מעגלי השפעה רחבים יותר.
תחומי עשיה

יוניסטרים עושה שימוש בפלטפורמה של חינוך ויזמות על מנת ליצור מוביליות חברתית כלכלית ולעצב מחדש את עתידם של מאות בני נוער בכל שנה. תוכניות יוניסטרים מלוות את המשתתפים בהן החל מגיל התיכון ועד שנות ה-30 לחייהם ובכלל זה השתלבות מוצלחת בשוק התעסוקה בדגש על מגזרי ההיי-טק והפיננסים.
יוניסטרים מפעילה 150 קבוצות נוער בהן לוקחים חלק 3,500 משתתפים ב-75 יישובים סה"כ.
בליווי צמוד של כ-4,500 מנטורים - אנשי עסקים ויזמים שלוקחים חלק קבוע בפעילות העמותה – מקימים בני הנוער במסגרת יוניסטרים חברות הזנק ומפתחים מיזמים עסקיים על כל השלבים והתהליכים הכרוכים בכך. כפועל יוצר רוכשים בני הנוער כישורי יזמות, הבנה עסקית כישורים 'רכים'[דרושה הבהרה], כישורי מנהיגות ומצוינות, ביטחון עצמי. כישורים אלו מאפשרים לבני הנוער לפרוץ קדימה ולכייל מחדש את מסלול חייהם - החל מהישגיהם בלימודים, מעורבות חברתית בקהילה, שירות משמעותי בצבא, לימודים גבוהים, דרך בחירת מקצוע, וכלה בהשתלבות מוצלחת בשוק העבודה.
יוניסטרים מפעילה מספר תוכניות:
מכשירים היום את מנהיגי העתיד – תוכנית הפועלת ב-21 מרכזי היזמות של יוניסטרים הפועלים ב-20 יישובים בארץ, בתוך מרכזי יזמות טכנולוגיים שייסדה העמותה, בקרב כ-1,000 בני נוער. התוכנית היא תלת שנתית ומשלבת 3 עולמות תוכן: יזמות עסקית, יזמות חברתית ומנהיגות. התוכנית מהווה מקפצה משמעותית לחיים של עצמאות כלכלית והצלחה עסקית.
Start-Up Now – תוכנית חד שנתית בשותפות אסטרטגית עם הרשות לחדשנות המכשירה 1000 בני נוער בגילאי 13–18 ב-60 יישובים מדי שנה, ליזמות עסקית. במסגרת התוכנית הפועלת בבתי ספר ומרכזים קהילתיים שונים, מתנסים החניכים בהקמת חברת הזנק על השלבים והתהליכים השונים הכרוכים בכך, בליווי וייעוץ של מאות אנשי עסקים אותם פוגשים בני הנוער על בסיס שבועי.
Fast Forward to ICT - תוכנית הזנק לקריירה לבוגרי העמותה בשותפות עם בנק JP Morgan Chase, קרן קלארידג' וקרן גנדיר, הפותחת בפניהם הזדמנות להתחיל מסלול קריירה משמעותי באמצעות השתלבות בחברות בישראל בתחומי ההייטק והפיננסים. לתוכנית מספר מרכיבים עיקריים: השמת בוגרים סטודנטים ואקדמאים בחברות היי-טק ופיננסים, ייעוץ קדם אקדמי, הכשרה מקצועית במקצועות טכנולוגיים, השקעה, ליווי וקידום חברות הזנק של בוגרים.
יזמות במזרח ירושלים - תוכנית יזמות מותאמת לבני נוער במזרח ירושלים הפועלת בקרב כ-300 נערים ונערות בשנה.
ניפטי - תוכנית יזמות לנוער בסיכון ב-30 יישובים לכ-1000 בני נוער בשנה
אוריינות דיגיטלית - צמצום פערים דיגיטליים בקרב אזרחים ותיקים
יוניסטרים פועלת בקרב כל המגזרים במדינת ישראל ומאפשרת פלטפורמה לחיבורים ודיאלוג בין קצוות שונים בחברה. ביוניסטרים משתתפים: ערבים ויהודים, חילונים, דתיים וחרדים, עולים חדשים, ילדים בסיכון, ילדי מהגרים, וקהילת העבריים.
רשימת מרכזי היזמות של יוניסטרים: אילת, נתיבות, נתניה, עפולה, ג'וליס, רהט, אור יהודה, חדרה, צפת, נוף הגליל, עכו, טירת כרמל, כפר הנוער ימין אורד, בויאר בירושלים, שגב שלום, כפר חב"ד, אבו קרינאת, כנרת, באר שבע, תל אביב-יפו וקריית מלאכי.
שותפויות אסטרטגיות

ליוניסטרים שותפויות אסטרטגיות תלת מגזריות – עם משרדי ממשלה, עמותות ומאות חברות במגזר העסקי, השותפות לחזון העמותה ופועלות יחד לשינוי חברתי ויצירת מעגל של הצלחה, סובלנות והגשמה עצמית.
במסגרת שותפויות עם חברות ממשלתיות חברה יוניסטרים לחזון משותף עם הרשות לחדשנות בהרחבת גבולות ישראל כאומת הזנק באמצעות הפעלת תוכנית יזמות ב-50 רשויות ברחבי הארץ, ויצרה שותפות להקמת מרכזי יזמות ברחבי הארץ יחד עם הרשות לפיתוח הנגב והגליל, הרשות לפיתוח הגליל והרשות לפיתוח הבדואים בישראל.
ליוניסטרים גם ידידות מעבר לים, והיא נבחרה לתמיכה תלת שנתית[דרושה הבהרה] על ידי ה-USAID בתמיכה של 7 מרכזי יזמות בדגש על שיח ועשייה המקדמים סובלנות ודו קיום, ולשותפות אסטרטגית עמוקה ומשמעותית עם הפדרציה היהודית של לוס אנג'לס (The Jewish Federation Of Greater Los Angeles).
מיזמים בולטים

מיזמים בולטים אשר נהגו במסגרת התוכניות העמותה:
E-line - האקזיט הראשון של יוניסטרים. המוצר, אשר פותח במרכז יזמות יוניסטרים נצרת עלית, הוא שבלונה לשרטוט קו אייליינר אשר נמכר להפצה מסחרית בבריטניה.
KeepUp - כיסוי הגה חדשני בעל חיישנים אשר תפקידם לאתר סימני עייפות אצל הנהג ולהתריע בפניו טרם הירדמות על ההגה. פותח במרכז יזמות נתניה בתמיכת ה-USAID.
Doclock- שעון חכם שמזכיר למשתמש על נטילת תרופות ומאפשר אחסון כדורים בתוכו. המיזם פותח במרכז היזמות יוניסטרים עכו בתמיכת ה-USAID, ונמצא במגעים לשת"פ עם קופ"ח כללית[דרושה הבהרה].
Sea U- אפליקציה המיועדת לחובבי הים ומכילה מידע הרלוונטי עבורם = טמפ', מצב החוף, גובה הגלים וכדומה. פותח במרכז יזמות עמל חדרה.
EZ- Play- אפליקציית משחקים לילדים בעלי מוגבלויות המפתחת את היכולות המוטוריות והקוגניטיביות.
Alcowl- מוצר אשר מטרתו למנוע נהיגה בשכרות, המוצר הוא תוסף לרכב הבודק כל תחילת התנעה את רמת האתנול בנשימה ובאצבע ורק לאחר שזוהה שאין חשש לנהיגה בשכרות התנעת הרכב תתאפשר.
פרסים ואותות

2016 - יוניסטרים נבחרה על ידי ה-UN ו-BMW כאחד מעשרת הארגונים בעולם לפרס ה-Intercultural Innovation Award כארגון המעודד ומטפח דיאלוג בין אוכלוסיות שונות באוכלוסייה
2015 - אור אסולין, חניכת מרכז היזמות של יוניסטרים בעכו, נבחרה להדליק משואה ביום העצמאות בטקס שעמד בסימן ישראלים פורצי דרך
2013 - קבלת אות הנשיא למתנדב כהוקרה על פועלה ועשייתה של העמותה למען החברה.
2008 - יוניסטרים נבחרה כאחת מ-60 יוזמות פורצות דרך המובילות לעתיד טוב יותר בישראל על ידי הנשיא שמעון פרס
תוצאות מדידה והערכה של בוגרי יוניסטרים[דרוש מקור]

97% מהבוגרים משתלבים במסלול שירות צבאי/לאומי.
89% בעלי תעודת בגרות מלאה לעומת 60% אחוזים ביישובים בהם פועלת התוכנית.
פי 1.3 יותר מהבוגרים פנו להשכלה גבוהה מאשר הממוצע הישראלי, ופי 1.7 יותר מהבוגרים הקימו עסק עצמאי מאשר הממוצע הארצי.
נתונים על הבוגרים בחברה הערבית: 93% מהם בעלי תעודת בגרות מלאה לעומת 43% מהנערים מהחברה הערבית אשר אינם משתתפים בתוכנית.
פי שניים נקודה חמש מהבוגרים הערבים לומדים לימודים אקדמיים לעומת עשרים ושמונה אחוזים מהמגזר הערבי.
34% אחוזים לומדים לימודים אקדמיים ומקצועות בעלי אוריינטציה עסקית.
פי ארבעה מהבוגרים התנדבו בשנת 2015 לעומת שיעור המתנדבים במגזר הערבי.
גלריית תמונות

ישיבה עסקית במרכז היזמות ברהט.jpg
מכשירים היום את מנהיגי המחר - בכפר הנוער ימין אורד
יחסי הוותיקן – ערב הסעודית

| יחסי קריית הוותיקן – ערב הסעודית |
| --- | --- |
קריית הוותיקן: ערב הסעודית


קריית הוותיקן: ערב הסעודית
שטח (בקילומטר רבוע)
0.49: 2,149,690
אוכלוסייה
498: 34,113,889
תמ"ג (במיליוני דולרים)
: 1,067,583
תמ"ג לנפש (בדולרים)
: 31,295
משטר
תאוקרטיה אבסולוטית: מונרכיה אבסולוטית

יחסים בין הממלכה הערבית הסעודית לבין הוותיקן אינם קיימים באופן רשמי, עם זאת, נערכו מפעם לפעם פגישות בין מנהיגים סעודים לבין מנהיגים מצמרת הכנסייה הקתולית על מנת לדון בנושאי דת ולארגן דיאלוגים ביו דתות.
בחודש נובמבר 2007 ביקר עבדאללה, מלך ערב הסעודית בוותיקן ושם קץ ל-1,400 שנות עוינות בין מנהיגים מוסלמים סונים מתונים לבין מנהיגים נוצרים קתולים.
במאה ה-7 לספירה הוצע רעיון של בניית כנסייה בערב הסעודית אך האימפריה המוסלמית דחתה אותו על הסף.
ישנו מספר רב של עובדים זרים בערב הסעודית המזדהים כנוצרים וצריכים לנסוע שעות רבות ביום לאיחוד האמירויות הערביות או לירדן כדי למצוא כנסייה המסונפת לכנסייה הקתולית. העובדים צריכים לנסוע רחוק כל כך עקב חוק בערב הסעודית שקובע שאסור פולחן לדתות אחרות מלבד האסלאם על אדמה סעודית. הדיונים על הנושא שנערכו עד כה התמקדו בטיפול הוגן לעובדים אלה. האפיפיור בנדיקטוס השישה עשר הביע תקווה בינואר 2011 שהעובדים ימצאו מקום להתפלל בו בתוך ערב הסעודית והנצרות הקתולית תיכנס לערב הסעודית.
טנו אנפלו

| --- | --- |

 לידה:  13 בספטמבר 1962 (בן 62) טאלין, ברה"מ 
 מדינה:  ברית המועצות, אסטוניה 
 השכלה:  אוניברסיטת טרטו 
 תקופת הפעילות:  מ-1993 
 פרסים והוקרה:  מסדר הכוכב הלבן, דרגה 5 (2004)  פרס אנטון הנסן טמסארה (2010)  פרס השירה על שם יוהאן ליבי (2007)  פרס הספרות על שם אדוארד וילדה (2010, 2018) 
 
טנו אנפלו (Tõnu Õnnepalu, נולד ב-13 בספטמבר 1962) הוא סופר ומשורר אסטוני, המוכר גם בשם-העט אמיל טודה.
ביוגרפיה

אֱנֶּפָּלוּ נולד בטאלין בירת אסטוניה. בשנים 1980 עד 1985 למד ביולוגיה באוניברסיטת טרטו וסיים לימודיו בהצטיינות. בשנים 1985 עד 1987 עבד כמורה לביולוגיה וכימיה בבית ספר באי היומאה. בשנים 1989–1990 שימש כעורך כתב-העת האסטוני "קשת בענן" (Vikerkaar) לענייני תרבות.
לאחר מכן עבד כמתרגם, סופר והיסטוריון עצמאי. הוא התגורר מספר שנים בפריז וניהל את "המכון האסטוני" שם.
אנפלו התחיל את דרכו הספרותית בשלושה ספרי שירה מעניינים: "הבית על גדת הנהר" (1985), "איתקה" (1988) ו"בארץ ההיא" (1990). עם פרסומם עוררו ספריו עניין רב בקהל הקוראים של ארצו, ומבקריו ראו בו את "אחת ההבטחות הגדולות של השירה האסטונית החדשה". לספרי השירה הקודמים שכתב נוסף בשנת 1996 הספר "מידה".
למרות הצלחתו זאת, לא קנה היוצר הצעיר את תהילתו בשיריו, אלא דווקא ביצירותיו בסיפורת. מאז פרסום ספר הביכורים שלו בפרוזה, מעוררת כל יצירה חדשה שלו סקרנות, עניין והתלהבות. עד כה פרסם הסופר את הרומנים "מדינת גבול" (1993), "המחיר" (1995), "הנסיכה" (1997) ו"רדיו" (2002). באותה שנה הוציא לאור את הרומן האוטוביוגרפי "תרגילים" תחת שם העט "אנטון ניגוב" (Anton Nigov).
על ספרו מדינת גבול, שתורגם ליותר מתריסר שפות והוא הספר האסטוני הראשון שראה אור בעברית (תרגום: רמי סערי, סדרת "צפון", הוצאת הקיבוץ המאוחד, 2005), זכה היוצר בפרס הלאומי לספרות של הרפובליקה האסטונית, בפרס של מועצת המדינות הבלטיות ובפרס טוּפִּילָק על התרגום השוודי של הספר.
אנפלו תרגם סיפורת מצרפתית והוא חבר במועצת המנהלים של האוניברסיטה למדעי החיים בטרטו.
ספרי שירה

"הבית על גדת הנהר" (Jõeäärne maja) ‏, 1985
"איתקה" (Ithaka) ‏, 1988
"בארץ ההיא" (Sel maal) ‏, 1990
"מידה" (Mõõt) ‏, 1996
Enne heinaaega ja hiljem, 2005
רומאנים

"מדינת גבול" (Piiririik),‏ 1993. יצא לאור במהדורה עברית בסדרת "צפון", הוצאת הקיבוץ המאוחד, 2005
"המחיר" (Hind),‏ 1995
"הנסיכה" (Printsess),‏ 1997
"רדיו" (Raadio),‏ 2002
"תרגילים" (Harjutused),‏ 2002
"יומן פלנדריה" (Flandria päevik),‏ 2008
יג'יסן קזוסן

טבלת יג'יסן קזוסן לא פתורה
יג'יסן קזוסן (ביפנית: やじさんかずさん) היא סוג של חידת היגיון שפורסמה על ידי ההוצאה לאור ניקולי.
חוקים

המשחק נערך על גבי טבלה מרובעת. המבנה של הלוח דומה מאוד לזה שליג'ילין: תחילה ישנם תאים מצביעים (כוללים מספר וחץ המצביע "למעלה", "למטה", שמאלה או "ימינה") או ריקים. סוג תא נוסף, תאים שחורים, יכול להתגלות במהלך פתרון החידה.
המטרה היא לצייר לולאה אחת רציפה שלא חותכת את עצמה העוברת דרך כל תא שאינו שחור ואינו מצביע. על הלולאה "להיכנס לכל תא דרך מרכז אחת מצלעותיו, ו"לצאת" מצד אחר; כל הפניות הן בנות 90°.
לכל תא מצביע, המספר שבתוכו מציין את מספר התאים השחורים הנמצאים בכיוון אליו החץ מצביע. שלא כמו בחידות אחרות של ניקולי, החידוש שבמשחק, הוא שיכולים להיות תאים מצביעים מטעים; יכולים להיות מצביעים לא נכונים, וכן יכולים להיות מצביעים הסותרים מצביעים אחרים. האתגר במשחק הוא לגלות 
אילו מן התאים המצביעים הם לא נכונים ואילו נכונים. תא שהתגלה כלא נכון, נצבע בשחור והמידע שבו הופך ללא תקף משלב זה ואילך.
בסוף המשחק:
כל תא שאינו תא מצביע, הופך להיות או שחור או שיכלול בתוכו קטע מן הלולאה.
תאים שחורים אינם יכולים להיות סמוכים במאונך או במאוזן (כלומר, אינם יכולים לחלוק צלע).
יכולים להיות תאים שחורים שאינם נספרים על ידי התאים המצביעים.
שיטות פתרון

מכיוון שישנם רמזים מטעים בטבלה, יהיה קשה למצוא נקודת פתיחה נוחה. נקודה שבכל זאת יהיה נוח להתחיל עמה היא מציאת ערכים לא הגיוניים: משום שתאים שחורים אינם יכולים להיות סמוכים (לחלוק צלע), רק חצי מהתאים בכל שורה או טור יכולים להיות מושחרים.
ראו גם

רשימת החידות של ניקולי
טבלת יג'יסן קזוסן פתורה
טשיצ'ודזונג

מבט על טשיצ'ודזונג
טשיצ'ודזונג (בדזונגקה: བཀྲ་ཤིས་ཆོས་རྫོང) הוא מנזר בודהיסטי ומבצר בקצה הצפוני של העיר טהימפהו, בירת בהוטן.
המבצר נבנה במאה ה-17, והוא מושב ממשלת בהוטן ומרכז הרובע הממשלתי בבירתה מאז שנת 1952.
טנהויזר

טנהויזר וונוס בוונוסברג
טנהויזר (בגרמנית: Tannhäuser) היא אופרה מאת ריכרד וגנר ודמות באגדה גרמנית. אופרה בת שלוש מערכות זו שייכת לתקופת הביניים של יצירתו של וגנר. הליברית של האופרה נכתב על ידי וגנר עצמו, כמו בשאר האופרות שיצר, ובהשראת שירו של המשורר היהודי גרמני היינריך היינה המבוסס על אגדה גרמנית מימי הביניים. האופרה הועלתה לראשונה בשנת 1845.
צלילי הפתיחה של האופרה הושמעו בטקס הפתיחה של הקונגרס הציוני העולמי השני ב-1898.
סיפור העלילה > מערכה I

הגיבור הראשי בעלילה הוא טנהויזר, אביר ומשורר אשר מצא את ונוסברג, משכנה התת-קרקעי של האלה הרומית ונוס. לאחר ששהה שם במשך כשנה כמאהבה של ונוס, נמלא טנהויזר חרטה על מעשיו וגעגועים אל הארץ, והוא משתחרר מכבלי האהבה של ונוס. ההר נמצא בגרמניה בסמיכות לטירת ורטבורג (Wartburg).
בהמשך המערכה, כשטנהויזר עוזב את ונוסברג, הוא שומע שיר של נער על בוא מאי, ואת שירת הצליינים היוצאים לעליית רגל לרומא, וכך הוא מתוודע שהגיע בבטחה אל הארץ. חבורת אצילים, גם הם מינזינגר (טרובדורים גרמנים) עוברים במסע צייד ומגלים שם את חברם היינריך טנהויזר, הם שמחים על הימצאו לאחר ההיעלמות הארוכה ושואלים אותו היכן שהה כל הזמן הזה; טנהויזר עונה כתשובה כי "נדד בארצות רחוקות" והוא ירצה להמשיך בנדודיו, ושיעזבו אותו במנוחה (כנראה משום שהוא יודע כי שהותו בוונוסברג נחשבת לחטא), אך כשטנהויזר מתוודע לכך שהנסיכה אליזבת (שהייתה מאוהבת בו עוד לפני כן) שקעה בצער מאז שנעלם, הוא מחליט לחזור אליה, לטירת ורטבורג.
סיפור העלילה > מערכה II

טנהויזר מגיע אל טירת ורטבורג, מקום מושבה של אליזבת, בת המושל הרמן, שהייתה מאוהבת בו כל השנים. אליזבת מקבלת בשמחה את טנהויזר ויחד אתו הולכת לתחרות שירה שנערכת במקום. סצנת הכניסה לתחרות וקבלת הפנים למשתתפים מלווה בשירת מקהלה נהדרת. טנהויזר שמשתתף בתחרות, שומע את שירי שאר המתמודדים, על אהבה, אושר וגן-עדן ומתמלא בזעם, על כך שהמשוררים שרים על נושאים שמעולם לא חוו את חוויתם, ופורץ בשירה על צביעותם ועליבותם של שאר המשוררים, וכך הוא חושף את סיפור אהבתו לוונוס. הדבר נחשב לחטא נורא, ורק התערבותה של אליזבת מצילה את טנהויזר מחרבותיהם של האבירים. שוב נשמעת שירת הצליינים וטנהויזר מסכים לעלות לרגל לרומא יחד עמם ולבקש את מחילתו של האפיפיור.
בתחרות השירה משתתפות דמויותיהם של מינזינגר מימי הביניים כגון ולטר פון דר פוגלווידה.
סיפור העלילה > מערכה III

אליזבת מחכה לשובו של טנהויזר כשהיא מלווה בחברו הטוב וולפראם פון אשנבאך (גם הוא מינזנגר ודמות היסטורית). גם וולפראם מאוהב בה. נשמעת המקהלה המפורסמת של עולי הרגל השמחים לחזור למולדתם האהובה. אליזבת הולכת ביניהם כדי למצוא את טנהויזר, אך הוא לא חזר. ביאושה היא מתה. וולפראם שר את הסרנדה המפורסמת על "כוכב הלילה" בה הוא מתפלל על נשמתה. רק אז מגיע טנהויזר כשבגדיו קרועים. האפיפיור אורבן החמישי לא סלח לו אלא קילל אותו לנצח. הוא אמר שרק אם המטה שבידו (ביד האפיפיור) יפרח, תהיה גאולה לחוטא. טנהויזר רוצה לחזור לוונוסברג ולהתנתק מן הארץ ורואה חזיונות של ונוסברג ואת קריאותיה של ונוס לשוב אליו, אך הוא מצליח להתגבר עליהם כשהוא קורא בשמה של אליזבת. כשהוא רואה את לווית אליזבת, הוא מתרפק על גופתה ומבקש שתבקש בעבורו מחילה מאלוהים. הוא מת ותוך כדי כך המלווים והצליינים מכריזים על נס - המטה שבידי האפיפיור פרח. טנהויזר נגאל.
ראו גם

שער טנהאוזר
הערות שוליים

↑  עמוס אילון, רקוויאם גרמני, עמ' 287; שלמה אבינרי, הרצל, עמ' 93.
| אופרות של וגנר |
| --- | --- | --- |
| האופרות המוקדמות | החתונה • הפיות • איסור האהבה • ריאנצי |  |
| תקופת הביניים | ההולנדי המעופף • טנהויזר • לוהנגרין |  |
| התקופה הבוגרת | טריסטן ואיזולדה • אמני השירה מנירנברג • טבעת הניבלונג • זהב הריין • הוולקירה • זיגפריד • דמדומי האלים • פרסיפל |  |
| --- | --- |
בקרת זהויות :  NLI: 987007595287905171  BnF: cb14812099p (data)  GND: 300170408  LCCN: n81093415  MusicBrainz work: 9b1bd955-8635-43e6-9711-f2b820ffe8b8  VIAF: 316757494   WorldCat (עם VIAF): 316757494
יג'ילין

טבלת יג'ילין לא פתורה
יג'ילין (ביפנית: ヤジリン) היא סוג של חידת היגיון שפורסמה על ידי ההוצאה לאור ניקולי. היא פורסמה באנגלית בשם "Arrow Ring", כמו גם במגדיר לאליפות העולם בחידות בשנת 2005.